ทานยาคุมแบบ 28 เม็ดมาตลอด แต่ช่วงเดือนมกราคม ลืมทานไป 3 เม็ดในแถวที่2 แล้วมากินเม็ดที่ 3 กับ 4 วันเดียวกัน แล้วช่วงประมาณวันที่ 10 กว่าๆ ลืมทานอีก 1 เม็ด มากิน 2 เม็ดพร้อมกันในวันถัดมา แล้วช่วงวันที่ 20 กว่าๆ ก็ลืมทานไปอีก 1 เม็ด มากินพร้อมกัน 2 เม็ดในวันถัดมา ในช่วงเดือนมกราคมที่ลืมทาน ก็ได้มีเพศสัมพัน 3 ครั้ง แบบหลั่งนอก ประจำเดือนมาหลายวันกว่าที่เคยเป็น คือ 6 วัน แล้วเดือนกุมภาฯ ไม่ได้ลืมทาน แต่ได้มีเพศสัมพัน 2 ครั้งแบบหลั่งนอก ประจำเดือนมา น้อยมาก แต่มา 5 วัน แล้วเดือนมีนาคม หยุดทานยาไป ตามรอบเดือนแล้ว วันที่ 15 มีนาฯ ประจำเดือนต้องมาแล้ว แต่วันที่ 21 มีนา ได้มีเพศสัมพันแบบหลั่งนอก แต่ไม่แน่ใจว่าเอาออกทันไหม วันที่ 23 ประจำเดือนยังไม่มา ที่ประจำเดือนยังไม่มาเป็นเพราะหยุดยาหรือป่าวค่ะ หรือมีสิทธิ์ตั้งครรภ์ไหมค่ะ
สวัสดีค่ะ ในเดือน ม.ค. หากมีการลืมทานยาคุมกำเนิดไปถึง 3 ครั้ง ก็ย่อมทำให้ประสิทธิภาพในการป้องกันการตั้งครรภ์ลดลงไป อย่างไรก็ตาม หากได้มีประจำเดือนมาแล้ว โดยมาในช่วงที่ทานยาคุมที่เป็นเม็ดแป้ง และมานาน 6 วัน ก็ถือว่าปกติดี และแสดงว่าไม่ได้มีการตั้งครรภ์เกิดขึ้นค่ะส่วนในเดือน ก.พ. หากไม่มีการลืมทานยาคุม ยาคุมก็จะช่วยป้องกันการตั้งครรภ์ได้มากกว่า 99% และหากได้มีประจำเดือนมาแล้วเช่นกัน แม้จะมาน้อย แต่หากมาในช่วงที่ทานยาคุมที่เป็นเม็ดแป้ง และมานาน 5 วัน ก็ถือว่าปกติดี และแสดงว่าไม่ได้มีการตั้งครรภ์ค่ะหลังจากนั้น หากได้หยุดทานยาคุมกำเนิดไป ฤทธิ์ในการป้องกันการตั้งครรภ์ก็ย่อมหมดลง ซึ่งหากมีเพศสัมพันธ์ ก็จะมีโอกาสตั้งครรภ์ได้ ส่วนประจำเดือนนั้น มักจะไม่ได้มาตามกำหนดเดิมเหมือนการทานยาคุม ดดยจะมาหลังจากที่หยุดทานยาไปแล้ว 4-6 สัปดาห์ ดังนั้น ควรรอประจำเดือนต่อไปก่อนค่ะ แต่หากเกิน 2 สัปดาห์ นับจากที่ได้มีเพศสัมพันธ์ไป แล้วประจำเดือนยังไม่มา ก้ควรตรวจหาการตั้งครรภ์ดูด้วยค่ะ